text: Това ли е спасението за дизеловия двигател? - AУТОМЕДИЯ
  Това ли е спасението за дизеловия двигател?
  Доставчик на BMW приспособява V6 и V8 към водородно гориво - лесно и относително евтино
  Екип Automedia 15.01.2022 18:11 Прочитания: 78852
  Европейският съюз се подготвя да въведе новия екологичен стандарт Euro 7, който на практика ще сложи точка на двигателя с вътрешно горене. И особено на дизеловия, който бездруго е в немилост в последните 6 години. Дори и сега на много места в Европа правителства и местни власти се опитват да забранят старите дизелови коли и всячески насърчават хората да не си купуват нови дизели.
  Протест в защита на дизеловите двигатели в Германия. При товарните превози в ЕС делът на дизела надхвърля 90%
  Има обаче един малък проблем: цялата икономика на ЕС в момента се крепи върху дизеловия двигател. По пътищата на общността се движат общо около 400 милиона автомобила (данни от 2019). От пътническите автомобили 42% са с дизелов двигател. При лекотоварните делът на дизела е 89%, при автобусите - 94.5%, а при товарните автомобили - цели 97.8%.
  Раздялата с дизела означава, че поне 200 милиона превозни средства в ЕС ще трябва да бъдат подменени с нещо друго. Електрическото задвижване е алтернатива, макар и по-скъпа, при леките коли. Но за момента е много далеч от решаване на проблема при тежките.
  Гидо Дюмаре, основател и главен изпълнителен директор на Punch
  Какъв е тогава изходът? Един белгийски предприемач смята, че разполага с готово решение. Името му е Гидо Дюмаре, собственик на белгийската Punch Group. Името на компанията вероятно не говори много на широката публика, но в автомобилната индустрия тя е позната и уважавана като доставчик на компоненти за BMW, ZF и още няколко реномирани имена. Освен това Дюмаре е специалист в съживяването на затъващи бизнеси. Навремето той откупи губещия завод на General Motors за трансмисии в Страсбург, и го превърна в основен доставчик на компоненти за 6- и 8-степенните трансмисии на ZF. А през 2020 Дюмаре сложи ръка и върху развойния център на GM в Торино с неговите над 700 инженери, създали в миналото някои от най-успешните дизелови агрегати на Opel и Fiat.
  Бившият инженерен и развоен център на GM в Торино, Италия, който днес е собственост на Punch
  Именно в развойния център в Торино Punch работи по най-важния си проект: адаптирането на съществуващи дизелови двигатели да работят с водород. Ако Дюмаре успее, това е начин не само дизелите да продължат да съществуват, вече при нулеви емисии, но и спасение за товарните превози в Европа. Белгийският предприемач хвърли повече светлина върху начинанието в разговор с Лука Чифери от AN Europe.
  10 въпроса за бъдещето на дизела към Гидо Дюмаре (ГАЛЕРИЯ):
  1 от 10 | 10 въпроса за бъдещето на дизеловия двигател
  Каква е логиката дизеловите двигатели да минат на водород?
  - Доста проста. Европа и Китай ще въведат задължителни нулеви емисии за транспорта. Едно възможно решение са електромобилите с батерии - но далеч не са единственото, особено за тежките камиони и лекотоварните автомобили. При тях ключова е товароносимостта. Но за да имат приемлив обхват, това означава огромни батерии, което повишава теглото и намалява товароносимостта. Затова смятаме, че приспособяването на дизеловите двигатели към водородно гориво ще ни даде такава мобилност, която е едновременно технологична и социална.
  На снимката: електрически влекач на Volvo. Дори и с огромна батерия той има обхват от около 240 км с едно зареждане
  Всяка година електрониката в колите ще расте с нови 15%
  Кои български компоненти се влагат в Tesla Model 3: разговаряме с Марк Бирон, СЕО на Melexis
  Защо и най-модерните електромобили имат 12-волтов акумулатор?
  Кабелите за подаване на ток май ще ви трябват и в електрическата ера
  Тагове: Flybrid маховик водородни камиони какъв е делът на дизела в Европа спасение за дизела GM Duramax v8 v6 водородни двигатели punch Гидо Дюмаре водород технология
  Иван ( преди 2 месеца )
  Защо ще забраните дизела?!? За да съберете пари за да ни събирате *** и да го изгаряте, а после ни продавате тока на вече космически цени?!?
  Стефан ( преди 2 месеца )
  Тия тоалетни, дизелите няма нужда да се спасяват.СГУР
  Боб ( преди 3 месеца )
  Надин е спасението за гнусната нафта
  smirn0ff ( преди 3 месеца )
  продължавайте да натискате за електрически автомобили... накрая нито ще можете да си платите тока вкъщи, нито пък ще имате кола... ще се върнете в каменната ера, в пещери
  Мирослав ( преди 3 месеца )
  То и аз имам идея за вероятно безплатно (или почти) задвижване на ток, но нямам възможност да проверя идеята ми на практика.Ако имах пари, време и място където да тествам, можех да направя така, че да се променят и транспортните средства и замърсяването на въздуха с вредни емисии да спре.
  Германеца ( преди 3 месеца )
  Абе те цялата икономика се движи с дизел те ще забраняват луди ли са ненормални ли са? Или трябва да се направи нещо за да си вземат едни пари да си ги разделят. Защото и в Европа те не са по-малки *** от нашите.
  Всяка човешка дейност води до някакво замърсяване, но минното дело води до локално замърсяване, далече от местата на които живеят много хора, а не замърсява като ауспуха на автомобила точно там където живеят най-много хора и им нанася най-много директни вреди. Освен това, няма или почти няма въглеродни емисии, които неминуемо се отделят от ауспуха на всеки автомобил. За разлика от нефта, материалите за батериите, фотоволтаиците и перките могат да се рециклират многократно чрез ВЕИ енерги ...
  Джони ( преди 3 месеца )
  Има такъв мотор,и то измислен от Българин преди доста години.
  има замърсяване в минното дело, сондирането и преработката на рудата и винаги ще има, естествено опорките им са смешни
  Случайно минаващ ( преди 3 месеца )
  Проблеми с дизела - финни прахови частици, които причиняват рак на белия дроб.Проблем на бензина/пропан бутана/метана - засилен парников ефект, което води до промяна в климата.Проблем на електричките - мръсен процес на създаване/утилизиране на батериите и добив на елетроенергия (ТЕЦ, ВЕЦ, ВЕИ, фотоволтаици и АЕЦ - всички си имат проблеми).Проблем на водорода - безопасно му съхранение и голямата консумация на ел. енергия за добива му.Та да започнем с първоизточника - добива на ел. енергия ...